**Grb**

REPUBLIKA HRVATSKA

OPĆINSKI SUD U ZLATARU

Zlatar, Trg slobode 14/a

|  |  |
| --- | --- |
| **Komisija za provedbu javnog natječaja**  Broj: 7 Su-400/2020.-39  Zlatar, 15. prosinca 2020. |  |

Komisija za provedbu javnog natječaja Općinskog suda u Zlataru temeljem članka 8. i 11. stavak 6. Uredbe o raspisivanju i provedbi javnog natječaja i internog oglasa u državnoj službi (Narodne novine, broj: 78/17) objavljuje

**OBAVIJEST KANDIDATIMA**

**O DANU I NAČINU PROVEDBE**

**POSTUPKA TESTIRANJA**

Vezano za Javni natječaj za prijam u državnu službu na neodređeno vrijeme u Općinski sud u Zlataru, na radno mjesto

**-sudski savjetnik – 1 izvršitelj/ica**

objavljen u Narodnim novinama broj 130/2020 od 25. studenog 2020.

Testiranje iz provjere znanja sposobnosti i vještina bitnih za obavljanje poslova radnog mjesta održati će se:

**21. prosinca 2020. (ponedjeljak)** s početkomu **08,00 sati**

u prostorijama Općinskog suda u Zlataru, Trg slobode 14/A, Zlatar.

Na testiranje se pozivaju pristupiti kandidati s Liste kandidata, objavljene na web stranici ovog suda (samo inicijali imena i prezimena kandidata).

**Testiranje kandidata:**

- pisani test provjere poznavanja znanja iz područja za koje se raspisuje natječaj (Sudski poslovnik, Zakon o parničnom postupku, Ovršni zakon, Zakon o stečaju potrošača -Glava IX. A - Jednostavni postupak stečaja potrošača)

- razgovor (intervju) s Komisijom za provedbu javnog natječaja (održat će se isti dan).

**Način testiranja:**

Uslijed pogoršanja epidemiološke situacije izazvane pojavom bolesti COVID - 19, uzrokovane virusom SARS - CoV - 2, pozivaju se kandidati da na testiranje pristupe sa **zaštitnom maskom**.

Po dolasku na testiranje od kandidata će biti zatraženo predočenje isprave radi utvrđivanja identiteta. Kandidati koji ne mogu dokazati identitet, ne mogu pristupiti testiranju.

Nakon utvrđivanja njihovog identiteta kandidati će biti pisano testirani u trajanju od 45 minuta.

Kandidati su dužni pridržavati se utvrđenog vremena i rasporeda testiranja. Za vrijeme pisane provjere znanja i sposobnosti kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili bi prekršili jedno od gore navedenih pravila biti će udaljeni s testiranja i njihov rezultat i rad Komisija neće bodovati.

Za provjeru poznavanja znanja iz područja za koje se raspisuje natječaj (Sudski poslovnik, Zakon o parničnom postupku, Ovršni zakon, Zakon o stečaju potrošača -Glava IX. A - Jednostavni postupak stečaja potrošača) dodjeljuje se određeni broj bodova od 1 do 10 s tim da se odgovori boduju decimalnim brojem (točan odgovor=0,5 bodova).

Smatra se da su kandidati zadovoljili na testiranju ako su dobili najmanje 5 bodova.

Kandidati koji zadovolje na testiranju iz provjere znanja sposobnosti i vještina bitnih za obavljanje poslova radnog mjesta moći se pristupiti razgovoru (intervjuu) s Komisijom.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja čelniku tijela izvješće o provedenom postupku, koji potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

Izabrani kandidat pozvat će se da u primjernom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Izabrani kandidat prima se u državnu službu rješenjem predsjednika suda. Rješenje se dostavlja javnom objavom na web-stranici Općinskog suda u Zlataru i web-stranici Ministarstva uprave. Dostava svim kandidatima smatra se obavljenom istekom osmoga dana od dana javne objave na web-stranici Ministarstva pravosuđa i uprave.

Protiv rješenja o prijmu u državnu službu kandidat koji je pristupio testiranju može izjaviti žalbu Odboru za državnu službu u roku od 15 dana od dana dostave rješenja.

|  |  |
| --- | --- |
|  | **KOMISIJA**  **ZA PROVEDBU JAVNOG NATJEČAJA** |